I 1635 mislyktes et forsøk på å samle de italienske statene mot den vekselvis franske og spanske innflytelsen. I 1637 var Ferdinando formelt arving til hertugdømmet Urbino, men mistet området til Kirkestaten. Toscana ble involvert i Castrokrigene (huset Medicis aller siste militære konflikt), og påførte pave Urban VIIIs styrker nederlag i 1643. Skattkammeret var så skrapet at staten, etter at de tyske leiesoldatene fra Castrokrigen var betalt, ikke lenger var i stand til å betale renter på statslånene. Rentenivået ble senket til 0,75%. På landlige handelplasser ble byttehandel vanlig.